Sympathy for the Devil
<s>Sympathy for the Devil () je rock pjesma koju su napisali engleski muzičari Mick Jagger i Keith Richards, i koju je premijerno izveo njihov bend Rolling Stones, odnosno objavio na albumu Beggars Banquet 1968. godine.</s>

<s>U tekstu, koji je prema Jaggerovim riječima, bio inspiriran Bulgakovljevim romanom Majstor i Margarita, Jagger se slušateljima obraća kao Satana i opisuje kako je bio zaslužan za brojna zlodjela i tragedije kroz historiju - od pogubljenja Isusa Krista, preko vjerskih ratova u Evropi, Ruske revolucije i ubistva ruske carske porodice, Drugog svjetskog rata do atentata na Johna Kennedyja.</s><s>Pjesma je snimana u jeku izuzetno burnih događaja u tadašnjem svijetu, prije svega demonstracija, kao i radikalnog odbacivanja tradicionalnih vrijednosti od strane tadašnje omladine, kojima su upravo Stonesi sa svojim antiestablišmentskim životnim stilom bili uzor.</s><s>Pjesma je stekla izuzetnu popularnost, ali su zbog njenog teksta Stonesi u konzervativnim i fundamentalističkim krugovima stekli reputaciju satanista.</s><s>Samo je snimanje pjesme zabilježio francuski sineast Jean-Luc Godard u svojem dokumentarnom filmu One + One.</s>

<s>Sympathy for the Devil je obrađivana u nizu cover verzija, od kojih je najpoznatija ona u izvođenju grupe Guns'N'Roses iz 1994. godine, kao i slovenske grupe Laibach.</s>

<s>Izvori</s>

<s>Vanjske veze
"Reason to Rock" review</s>

<s>Pjesme 1968.</s>

